CELEX: 32018D0927
Language: hu
Date: 2018-06-27 00:00:00
Title: A Bizottság (EU) 2018/927 végrehajtási határozata (2018. június 27.) az (EU) 2015/789 végrehajtási határozatnak a Xylella fastidiosa (Wells et al.) Unióba történő behurcolásának és Unión belüli elterjedésének megelőzését célzó intézkedések tekintetében történő módosításáról (az értesítés a C(2018) 3972. számú dokumentummal történt)

29.6.2018   
            
            
               HU
            
            
               Az Európai Unió Hivatalos Lapja
            
            
               L 164/49
            
         A BIZOTTSÁG (EU) 2018/927 VÉGREHAJTÁSI HATÁROZATA
   (2018. június 27.)
   az (EU) 2015/789 végrehajtási határozatnak a Xylella fastidiosa (Wells et al.) Unióba történő behurcolásának és Unión belüli elterjedésének megelőzését célzó intézkedések tekintetében történő módosításáról
   
      
         (az értesítés a C(2018) 3972. számú dokumentummal történt)
      
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 16. cikke (3) bekezdésének negyedik mondatára,
   mivel:
   
               (1)
            
            
               Az (EU) 2015/789 bizottsági végrehajtási határozat (2) 4 cikke (2) bekezdésének harmadik albekezdése elavult, mert a 7. cikk (1) bekezdése szerinti minden visszaszorítási terület jelenleg az említett határozat II. mellékletében szerepel.
            
         
               (2)
            
            
               Az olasz hatóságok 2018. március 12-én jelentették, hogy az olaszországi Apulia déli részén a Xylella fastidiosa(Wells et al.) (a továbbiakban: meghatározott szervezet) megjelenését észlelték a pufferzóna különböző területein, különösen nagy számban pedig a pufferzónával szomszédos fertőzött terület peremének 20 km széles sávjában. A fertőzések magas száma alapján megállapítást nyert, hogy a meghatározott szervezet felszámolása már nem lehetséges a jelenlegi pufferzóna keretein belül. Ezenkívül a meghatározott szervezet által megfertőződött növények eltávolításakor bekövetkezett jelentős késedelmekből adódóan magas az Apulia régió északi része felé való terjedés kockázata, mivel a jelenlegi visszaszorítási területek és a pufferzónák már nem töltik be a szerepüket.
            
         
               (3)
            
            
               E fejlemények fényében az érintett terület bizonyos részein felszámolási intézkedések helyett indokolt annak a körülhatárolt területnek a kiterjesztése, amelyre a visszaszorítási intézkedések vonatkoznak. Tekintettel arra, hogy a rovarvektorok kora tavasszal kezdődő rajzási időszakának beálltával megnőtt annak a kockázata, hogy a meghatározott szervezet továbbterjed az Unió területének fennmaradó részére, indokolt a körülhatárolt terület haladéktalan kiterjesztése. Ezért a fertőzöttnek minősített területet ki kell terjeszteni Brindisi és Taranto megyéinek azon településeire, ahol a meghatározott szervezet megjelenését észlelték. Emellett ez Bari megye egy részére is vonatkozik, ahol valószínű, hogy a szervezet már megjelent és elterjedt.
            
         
               (4)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   Az (EU) 2015/789 bizottsági végrehajtási határozat a következőképpen módosul:
   
               1.
            
            
               A 4. cikk (2) bekezdésének harmadik albekezdését el kell hagyni;
            
         
               2.
            
            
               A II. melléklet A. része e határozat mellékletének megfelelően módosul.
            
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2018. június 27-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 169., 2000.7.10., 1. o.
   
   
      (2)  A Bizottság (EU) 2015/789 végrehajtási határozata (2015. május 18.) a Xylella fastidiosa (Wells et al.) Unióba történő behurcolásának és Unión belüli elterjedésének megelőzését célzó intézkedésekről (HL L 125., 2015.5.21., 36. o.).
   
      MELLÉKLET
      Az (EU) 2015/789 végrehajtási határozat II. melléklete A. részének helyébe a következő szöveg lép:
      
         „A. RÉSZ
         
            Fertőzött területek Olaszországban
         
         Olaszország fertőzött területe a következőket foglalja magában:
         
                     1.
                  
                  
                     Lecce megye
                  
               
                     2.
                  
                  
                     Brindisi megye
                  
               
                     3.
                  
                  
                     Taranto megyében található települések:
                     
                                  
                              
                              
                                 Avetrana
                              
                           
                                  
                              
                              
                                 Carosino
                              
                           
                                  
                              
                              
                                 Crispiano
                              
                           
                                  
                              
                              
                                 Faggiano
                              
                           
                                  
                              
                              
                                 Fragagnano
                              
                           
                                  
                              
                              
                                 Grottaglie
                              
                           
                                  
                              
                              
                                 Leporano
                              
                           
                                  
                              
                              
                                 Lizzano
                              
                           
                                  
                              
                              
                                 Manduria
                              
                           
                                  
                              
                              
                                 Martina Franca
                              
                           
                                  
                              
                              
                                 Maruggio
                              
                           
                                  
                              
                              
                                 Monteiasi
                              
                           
                                  
                              
                              
                                 Montemesola
                              
                           
                                  
                              
                              
                                 Monteparano
                              
                           
                                  
                              
                              
                                 Pulsano
                              
                           
                                  
                              
                              
                                 Roccaforzata
                              
                           
                                  
                              
                              
                                 San Giorgio Ionico
                              
                           
                                  
                              
                              
                                 San Marzano di San Giuseppe
                              
                           
                                  
                              
                              
                                 Sava
                              
                           
                                  
                              
                              
                                 Statte
                              
                           
                                  
                              
                              
                                 Taranto
                              
                           
                                  
                              
                              
                                 Torricella
                              
                           
               
                     4.
                  
                  
                     Bari megyében található települések:
                     Locorotondo”